b'\n_START_ARTICLE_\nEssoskogen\n_START_PARAGRAPH_\nEssoskogen er en skog med turstier p\xc3\xa5 Slagentangen i T\xc3\xb8nsberg kommune i Vestfold. Omr\xc3\xa5det er et kulturlandskap ved kysten av Oslofjorden og har en rik vegetasjon som vokser p\xc3\xa5 skjellsand. Det finnes blant annet et stort utvalg av edell\xc3\xb8vtr\xc3\xa6r og bartr\xc3\xa6r, og om v\xc3\xa5ren er store deler av skogbunnen dekket av hvitveis og bl\xc3\xa5veis. Skogen har ogs\xc3\xa5 kystplanter som kubjelle (humleblom). Skogen eies av det amerikanske oljeselskapet ExxonMobil og fikk navnet da omr\xc3\xa5det ble beholdt som verneskog s\xc3\xb8r for Essoraffineriet som ble bygd p\xc3\xa5 Slagentangen i 1960._NEWLINE_Essoskogen er fredet av Vestfold fylkeskommune og ligger i n\xc3\xa6r tilknytning til Karlsvika friomr\xc3\xa5de like s\xc3\xb8r for skogsomr\xc3\xa5det. Det var tidligere feriekoloni i Essoskogen.'